CELEX: 32018R0420
Language: sl
Date: 2018-03-19 00:00:00
Title: Izvedbena uredba Sveta (EU) 2018/420 z dne 19. marca 2018 o izvajanju Uredbe (EU) št. 36/2012 o omejevalnih ukrepih glede na razmere v Siriji

19.3.2018   
            
            
               SL
            
            
               Uradni list Evropske unije
            
            
               LI 75/1
            
         IZVEDBENA UREDBA SVETA (EU) 2018/420
   z dne 19. marca 2018
   o izvajanju Uredbe (EU) št. 36/2012 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 18. januarja 2012 sprejel Uredbo (EU) št. 36/2012.
            
         
               (2)
            
            
               Glede na resnost razmer v Siriji, zlasti ker sirski režim uporablja kemično orožje in je vpleten v širjenje tega orožja, bi bilo treba na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge II k Uredbi (EU) št. 36/2012 dodati štiri osebe.
            
         
               (3)
            
            
               Prilogo II k Uredbi (EU) št. 36/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga II k Uredbi (EU) št. 36/2012 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2018
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 16, 19.1.2012, str. 1.
   
      PRILOGA
      Na seznam iz oddelka A (Osebe) Priloge II k Uredbi (EU) št. 36/2012 se dodajo naslednje osebe:
      
         
                      
                  
                  
                     Ime
                  
                  
                     Podatki za ugotavljanje istovetnosti
                  
                  
                     Razlogi
                  
                  
                     Datum uvrstitve na seznam
                  
               
                     „260.
                  
                  
                     Yusuf Ajeeb
                     (tudi:; Yousef; Ajib)
                  
                  
                     Brigadni general; zdravnik; vodja varnostne službe, center za znanstvene študije in raziskave (SSRC)
                     Naslov: Scientific Studies and Research Centre (SSRC), Barzeh Street, P.O. Box 4470, Damask
                  
                  
                     Višji častnik sirske vojske s činom brigadnega generala, na položaju po maju 2011. Od leta 2012 je vodja varnostne službe centra za znanstvene študije in raziskave (SSRC), ki je vključen v sektor širjenja kemičnega orožja. Zaradi visokega položaja vodje varnostne službe v SSRC je povezan s subjektom SSRC, uvrščenim na seznam.
                  
                  
                     19.3.2018
                  
               
                     261.
                  
                  
                     Maher Sulaiman
                     (tudi:; Mahir; Suleiman)
                  
                  
                     Zdravnik; direktor višjega inštituta za uporabne znanosti in tehnologijo
                     Naslov: Higher Institute for Applied Sciences and Technology (HIAST), P.O. Box 31983, Damask
                  
                  
                     Direktor višjega inštituta za uporabne znanosti in tehnologijo (HIAST), ki zagotavlja usposabljanje in podporo v sklopu sirskega sektorja širjenja kemičnega orožja. Zaradi visokega položaja v HIAST, ki je povezan s centrom za znanstvene študije in raziskave (SSRC) in mu je podrejen, je povezan s HIAST in SSRC, ki sta subjekta, uvrščena na seznam.
                  
                  
                     19.3.2018
                  
               
                     262.
                  
                  
                     Salam Tohme
                     (tudi:; Salim; Taame, Ta'mah, Toumah)
                  
                  
                     Zdravnik; namestnik generalnega direktorja, center za znanstvene študije in raziskave (SSRC)
                     Naslov: Scientific Studies and Research Centre (SSRC), Barzeh Street, P.O. Box 4470, Damask
                  
                  
                     Namestnik generalnega direktorja centra za znanstvene študije in raziskave (SSRC), ki je odgovoren za razvijanje in proizvodnjo nekonvencionalnega orožja, vključno s kemičnim orožjem, in nosilnih raket. Zaradi visokega položaja v SSRC je povezan s subjektom SSRC, uvrščenim na seznam.
                  
                  
                     19.3.2018
                  
               
                     263.
                  
                  
                     Zuhair Fadhlun
                     (tudi:; Zoher; Fadloun, Fadhloun)
                  
                  
                     Vodja Instituta 3000 (tudi Institut 5000), center za znanstvene študije in raziskave (SSRC)
                     Naslov: Scientific Studies and Research Centre (SSRC), Barzeh Street, P.O. 4470, Damask
                  
                  
                     Direktor podružnice centra za znanstvene študije in raziskave (SSRC), ki je znan kot Institut 3000 (tudi Institut 5000). V tej vlogi je odgovoren za projekte, povezane s kemičnim orožjem, vključno s proizvodnjo kemičnih snovi in streliva. Zaradi visokega položaja v SSRC je povezan s subjektom SSRC, uvrščenim na seznam.
                  
                  
                     19.3.2018“